Diari Oficial de la Generalitat Valenciana


Sumari del DOGV 4324, del 29-08-2002 (2002/9225)

Informació pública de l'aprovació de la reparcel·lació forçosa i del projecte de reparcel·lació per modificació del compte de liquidació, del sector R-4 Bola II, entre l'Ajuntament de Xàtiva i la UTE Albaida Urbana, SA, i Llopis Urbana, SL. Expedient número 496/2001.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9225


Organisme emissor
:   Ajuntament de Xàtiva

Tipus de document
:   Anunci

Informació pública de l'aprovació de la reparcel·lació forçosa i del projecte de reparcel·lació per modificació del compte de liquidació, del sector R-4 Bola II, entre l'Ajuntament de Xàtiva i la UTE Albaida Urbana, SA, i Llopis Urbana, SL. Expedient número 496/2001. [2002/F9225]
  
En virtut de l'acord del Ple de l'ajuntament, de data 18 de juliol de 2002, sobre aprovació del projecte de reparcel·lació forçosa, del sector R-4 Bola II, per ajustar-se al procediment administratiu legalment establit en els articles 68-70 de la Llei 6/1994, de la Generalitat Valenciana, Reguladora de l'Activitat Urbanística, una vegada introduïdes les modificacions estimades en les al·legacions, i les modificacions introduïdes en el projecte de reparcel·lació, que modificava les parcel·les resultants, a causa del conveni subscrit entre l'urbanitzador i els propietaris: senyor José Torregrosa Martí i senyora Filomena Morata Martínez, senyor José Ramón Llorca Bañó i senyora Rosa María Marzal Jornet, i parcel·la de l'ajuntament.
  
Havent-se resolt i formalment notificades les al·legacions al projecte de reparcel·lació presentades per: senyor Ricardo Tormos Molla en representació de Tormos Iborra, SL, per la Conselleria de Medi Ambient i pel senyor Ramón Ortolá i Mestre com a portaveu del Grup Municipal Socialista de Xàtiva.
  
Conforme al que s'establix en l'article 46.1 i 3, i l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el règim establit per a l'elaboració, tramitació i aprovació de projectes de reparcel·lació forçosa, s'acorda:
  
Aprovar la reparcel·lació forçosa del sector R-4 Bola II, si bé l'agent urbanitzador haurà de modificar el compte de liquidació del projecte de reparcel·lació forçosa, a causa de les modificacions introduïdes en les parcel·les consensuades amb els propietaris (anteriorment enunciats), a l'efecte de seguretat jurídica dels restants propietaris, s'acorda a més procedir a sotmetre al tràmit d'exposició pública la documentació següent:
  
El projecte de reparcel·lació forçosa «amb totes les modificacions introduïdes», promogut per la UTE Llopis Urbana, SL, i Albaida Urbana, SA, per a l'execució del sector R-4 Bola II, durant 20 dies hàbils, mitjançant la publicació d'un anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant el qual es podran formular al·legacions, així com es podran consultar en este ajuntament les actuacions que es deriven de la referida documentació. S'advertix que el projecte es troba condicionat a qualsevol modificació que es poguera derivar de l'aprovació definitiva de l'estudi de la xarxa de recollida d'aigües pluvials dels sectors: sector R-1 Bola I i sector R-4 Bola II, i sector R-3 Palasiet. Si bé ha sigut requerit l'agent urbanitzador per a la presentació d'un aval pel 100% de l'import estimat en l'estudi esmentat.